b'\n_START_ARTICLE_\nMorav\xc5\xa1\xc4\x8dina\n_START_SECTION_\nNare\xc4\x8dja\n_START_PARAGRAPH_\nMorav\xc5\xa1\xc4\x8dina ima tri nare\xc4\x8dne skupine: srednjemoravsko, vzhodnomoravsko in zahodnomoravsko. Vzhodna nare\xc4\x8dja so najbli\xc5\xbeja slova\xc5\xa1kemu jeziku, medtem ko se zahodna nare\xc4\x8dja pribli\xc5\xbeujejo \xc5\xa1lezij\xc5\xa1\xc4\x8dini in polj\xc5\xa1\xc4\x8dini.\n_START_SECTION_\nZna\xc4\x8dilnosti\n_START_PARAGRAPH_\nMorav\xc5\xa1\xc4\x8dina ima dolga dvoglasnika ou in ej namesto u in e. V zapisu sta dvoglasnika ozna\xc4\x8dena z \xc3\xba in \xc3\xbd. V osrednjih nare\xc4\x8djih se pojavljata samo dolgi \xc3\xb3 in \xc3\xa9, medtem ko v zahodnih nare\xc4\x8djih govorijo kratki u in e._NEWLINE_Kjer se v \xc4\x8de\xc5\xa1\xc4\x8dini pojavlja e, je v morav\xc5\xa1\xc4\x8dini pogosto a (npr. \xc4\x8desko: ulice, moravsko: ulica). V mestniku pri srednjem in mo\xc5\xa1kem spolu je kon\xc4\x8dnica i, npr. \xc4\x8de\xc5\xa1.: v Bystrci, mor.: v Bystrcu.\n_START_SECTION_\nVpra\xc5\xa1anje moravskega jezika\n_START_PARAGRAPH_\nV srednjem veku so Moravci \xc5\xa1e gospodovali nad \xc4\x8cehi, potem pa se je polo\xc5\xbeaj obrnil. Vendar se je moravska identiteta ohranila do 19. stoletja in v srednjeve\xc5\xa1kih dokumentih se omenja poseben moravski jezik. Na Moravskem od 20. stoletja delujejo skupine, ki si prizadevajo za ve\xc4\x8djo samostojnost znotraj \xc4\x8ce\xc5\xa1ke in za uradno priznanje moravskega jezika. Manj\xc5\xa1a skupina izobra\xc5\xbeencev si obenem prizadeva standardizirati morav\xc5\xa1\xc4\x8dino._NEWLINE_V popisu prebivalstva leta 1991 se je 1 362 000 ljudi po narodnosti opredelilo za Moravce; leta 2001 pa le \xc5\xa1e 380 474 in v letu 2011 je bilo 522 474. Mnogo Moravcev za svoj materni jezik \xc5\xa1teje \xc4\x8de\xc5\xa1\xc4\x8dino.'